  facebook.com (Михаил Юдин) Майя Бывальцева Удмуртилэн тӧроез Александр Бречалов Михаил Юдинэз элькунысь гурт возёсъя но сиён-юонъя министре юнматӥз. Со сярысь косэт улосвыл тӧрллыкъёслэн нимлыко сайтазы шараямын. Выль кивалтӥсь ужоскетаз 22-тӥ тулыспалэ пыриз. Тодэ вайытом, 2021-тӥ арын толшоре, удысэтлэн азьвыл кивалтӥсез Ольга Абрамова Удмуртиысь кивалтэтлэн тӧроезлэн воштӥсез луэм бере, Михаил Юдинэз министрлэсь ужзэ быдэсъясе юнматӥзы вал. ВАТСАН Михаил Владимирович Юдин Ижкарын 1977-тӥ арын 8-тӥ толшоре вордскиз. Ижысь техникая кун университетэз «Водоснабжение и водоотведение» ӧнеръя йылпумъяз, квалификациез – инженер.  1999-тӥ арын – «Набат» огазеяськонын IV разрядэн слесарь;  1999-2000 аръёсы – «Татмонтаж» огазеяськонын котельной тӥрлыкъя мастер;  2000-2005 аръёсы – нимаз ужбергатӥсь; 2005-2008 аръёсы – «Ижводоканалын» кышкыттэмлыкъя но ужез утёнъя ёзэтысь инженер;  2008-2009 аръёсы – «АльбатросМонтажСтрой» огазеяськонын валтӥсь инженер;  2010-2012 аръёсы – «Управляющая компания – Ижкомцентр» огазеяськонын технадзоръя инженер;  2012-тӥ арын – «Техцентр» огазеяськонын технадзоръя инженер;  2012-2017 аръёсы – Удмуртиысь гурт возёсъя но сиён-юонъя министерствоысь гуртэз азинтонъя ёзэтлэн кивалтӥсез;  2017-2018 аръёсы – Удмуртиысь гурт возёсъя но сиён-юонъя министерствоысь гурт интывылъёсты азинтонъя но информационно-технической ужез радъянъя управленилэн кивалтӥсез;  2018-2019 аръёсы – Удмуртиысь гурт возёсъя но сиён-юонъя министерствоысь гурт интывылъёсты азинтонъя, радъян, чаклан, мобилизационной, кадровой но правовой ужъя управлениелэн кивалтӥсез;  2019-2021 аръёсы – Удмуртиысь гурт возёсъя но сиён-юонъя министрлэн воштӥсез; 2021-тӥ арысь 16-тӥ толшорысен – Удмуртиысь гурт возёсъя но сиён-юонъя министрлэсь ужзэ быдэсъясь. Кышнояськемын, кык нылпиез. Тегъёс: кивалтӥсьёс гуртвозёс гуртвозёсъяминистерство Ижкар Удмуртия  